රතුපස්වල ජල ගැටළුව සම්බන්ධයෙන් මුල්ම උද්ඝෝෂණය පටන් ගත්තේ පසුගිය ජූලි 27 වැනිදාය. එදින අවස්ථා දෙකකදී උද්ඝෝෂකයෝ නව නුවර පාර රතුපස්වලට හැරෙන හංදියේදී අවහිර කළහ. මාධ්‍යවේදීහු ද තම රාජකාරිය සිත්සේ කර ගත්හ. ගම්පහ කොට්ඨාස භාර පොලිස් අධිකාරී විජිත ඞී. කොමසාරු මහතා එම ස්ථානයට පැමිණ ජනතාව දැනුම්වත් කිරීමෙන් පසු ඔවුහු විසිර ගියහ. කොමසාරු මහතා මාධ්‍යවේදීන් සමගද සුහදව කතා කර එතැනින් පිටව ගිය අතර කිසිදු ගැටළුවක් ඇතිවූයේ නැත.